9.  การจัดการ

(1) โครงสร้างการจัดการ

โครงสร้างกรรมการบริษัท ประกอบด้วยคณะกรรมการ 3 ชุด

1. คณะกรรมการบริษัท

2. คณะกรรมการบริหาร

3. คณะกรรมการตรวจสอบ

(1) คณะกรรมการบริษัท

ก. อำนาจหน้าที่ของคณะกรรมการบริษัท

2.  (1.) ปฏิบัติหน้าที่ภายใต้ขอบเขตของกฎหมาย วัตถุประสงค์ และข้อบังคับของบริษัทรวม

3.  ทั้ง ปฏิบัติตามมติของที่ประชุมผู้ถือหุ้นของบริษัท (2.)
    กำหนดนโยบายและทิศทางการบริหารงานตลอดจนตรวจสอบผลการดำเนินงานของ

4.  คณะกรรมการบริหาร

5.  (3.) มีอำนาจในการแต่งตั้ง/ถอดถอนกรรมการบริหารและกรรมการผู้จัดการ

6.  (4.) พิจารณาอนุมัติการลงทุนในธุรกิจอื่น ๆ การร่วมทุน การจัดตั้งบริษัทใหม่ และการขาย

7.  เงินลงทุน

(5.) จัดให้มีการทำงบดุลและบัญชีกำไรขาดทุน ณ วันสิ้นปีของรอบบัญชี เพื่อเสนอต่อที่

ประชุมผู้ถือหุ้นเพื่อพิจารณาอนุมัติ

ข. การแต่งตั้งคณะกรรมการบริษัท

คณะกรรมการบริษัทฯ ประกอบด้วยบุคคลที่ได้รับแต่งตั้งจากที่ประชุมผู้ถือหุ้น ปัจจุบันมีจำนวน 9 ท่าน

- การแต่งตั้งและถอดถอนกรรมการ ให้ที่ประชุมผู้ถือหุ้นเลือกตั้งกรรมการตามหลักเกณฑ์

และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว

หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใด

  ไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็น

กรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคล

ซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะ

พึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนแสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  (2) คณะกรรมการบริหาร

ก. อำนาจหน้าที่ของคณะกรรมการบริหาร

(1) กำหนดแนวทางการปฏิบัติงานและแผนงานทางธุรกิจ
    รวมทั้งติดตามผลการดำเนินงานดังกล่าวให้สอดคล้องกับนโยบายและแผนงานของบริษัทฯ

(2) พิจารณาอนุมัติในเรื่องต่างๆที่เกี่ยวกับการดำเนินธุรกิจปกติของบริษัทฯ หรือนำเสนอต่อ

  คณะกรรมการบริษัทฯ เพื่อพิจารณาอนุมัติในเรื่องที่มีผลต่อการเปลี่ยนแปลงอย่างสำคัญ

  แก่บริษัทฯ

(3) กำกับ ดูแล และตรวจสอบการปฏิบัติงานของกรรมการผู้จัดการและฝ่ายบริหารต่างๆ ให้

เป็นไปตามนโยบายและแผนงานทางธุรกิจ

(4) พิจารณาอนุมัติงบประมาณประจำปี

(5) พิจารณาอนุมัติการกู้หรือให้กู้ยืมเงิน หรือการขอสินเชื่อใด ๆ จากสถาบันการเงิน หรือ

การเข้าเป็นผู้ค้ำประกัน ในวงเงินไม่เกิน 300 ล้านบาทต่อสัญญา ตลอดจนพิจารณามอบ

หมายให้บุคคลหนึ่งหรือหลายคนมีอำนาจในการลงนามในเอกสารที่เกี่ยวข้องกับการเบิก

จ่ายในแต่ละรายการ และรวมถึงกำหนดวงเงินอนุมัติในการเบิกจ่าย แต่ละครั้งตามอำนาจ

หน้าที่ที่กำหนด

(6) ปฏิบัติหน้าที่อื่น ๆ ตามที่ได้รับมอบหมายจากคณะกรรมการบริษัท

  ข. การแต่งตั้งคณะกรรมการบริหาร

คณะกรรมการบริหาร ประกอบด้วย กรรมการที่มีส่วนเกี่ยวข้องกับการบริหารงานประจำ
หรือกรรมการผู้มีอำนาจลงนามผูกพันบริษัท ซึ่งได้รับการแต่งตั้งโดยที่ประชุมคณะกรรมการบริษัท
ปัจจุบันมีจำนวน 6 ท่าน

(3) คณะกรรมการตรวจสอบ

ก. อำนาจหน้าที่ของคณะกรรมการตรวจสอบ

คณะกรรมการตรวจสอบของบริษัทมีขอบเขต หน้าที่
และความรับผิดชอบและรายงานต่อคณะกรรมการบริษัทดังต่อไปนี้

(1) ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และ

  เชื่อถือได้

(2) ดูแลให้บริษัทมีระบบการควบคุมภายในที่เหมาะสมและมีประสิทธิภาพ

(3) พิจารณา คัดเลือก และเสนอแต่งตั้งผู้สอบบัญชีของบริษัท พร้อมทั้งค่าธรรมเนียมการ

สอบบัญชีประจำปี

(4) ดูแลให้บริษัทปฏิบัติตามข้อกำหนด และกฎหมายที่เกี่ยวข้อง

(5) ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

(6) ปฏิบัติการอื่นใดตามที่กฎหมายกำหนด หรือ คณะกรรมการของบริษัทมอบหมาย

ข. การแต่งตั้งคณะกรรมการตรวจสอบ

คณะกรรมการตรวจสอบประกอบด้วยกรรมการบริษัทที่ไม่มีส่วนเกี่ยวข้องกับการบริหารงานประจำ
ซึ่งได้รับการแต่งตั้งโดยที่ประชุมคณะกรรมการบริษัท ปัจจุบันมีจำนวน 3 ท่าน

ค. วาระการดำรงตำแหน่ง

คณะกรรมการตรวจสอบมีวาระอยู่ในตำแหน่งตามวาระที่เหลืออยู่ของการเป็นกรรมการบริษัท
กรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกได้

ในกรณีที่ตำแหน่งกรรมการตรวจสอบว่างลงเพราะเหตุอื่นนอกจากถึงคราวออกตามวาระ
ให้คณะกรรมการบริษัทฯ แต่งตั้งบุคคลที่มีคุณสมบัติครบถ้วนเป็นกรรมการตรวจสอบ
เพื่อให้กรรมการตรวจสอบมีจำนวนอย่างน้อยครบตามที่ตลาดหลักทรัพย์แห่งประเทศไทยกำหนด
โดยบุคคลที่เข้าเป็นกรรมการตรวจสอบแทน
อยู่ในตำแหน่งได้เพียงเท่าวาระที่ยังเหลืออยู่ของการเป็นกรรมการบริษัท

(2) รายชื่อของคณะกรรมการแต่ละชุด

(1) คณะกรรมการบริษัท

  1. นายสมศักดิ์ อมรรัตนชัยกุล ประธานกรรมการบริษัท

  2. นายสมชาย อมรรัตนชัยกุล กรรมการบริษัท

  3. นายยงยุทธ ภู่วชิรานนท์ กรรมการบริษัท

  4. นายสมศักดิ์ สถิตธำมรงค์ กรรมการบริษัท

  5. นายเอกราช พรรณสังข์ กรรมการบริษัท

  6. นายวัลลภ ล้อมลิ้ม กรรมการบริษัท

  7. ร.ศ.สริตา บุนนาค กรรมการที่ไม่เกี่ยวข้องกับการบริหารงานประจำ

  8. นายมนตรี ฐิรโฆไท กรรมการที่ไม่เกี่ยวข้องกับการบริหารงานประจำ

  9. นางเยาวณี เครือองอาจนุกูล กรรมการที่ไม่เกี่ยวข้องกับการบริหารงานประจำ

(2) คณะกรรมการบริหาร

1. นายสมศักดิ์ อมรรัตนชัยกุล ประธานกรรมการบริหาร

2. นายสมชาย อมรรัตนชัยกุล รองประธานกรรมการบริหาร

3. นายยงยุทธ ภู่วชิรานนท์ กรรมการบริหาร

  4. นายสมศักดิ์ สถิตธรรมรงค์ กรรมการบริหาร

  5. นายเอกราช พรรณสังข์ กรรมการบริหาร

6. นายวัลลภ ล้อมลิ้ม กรรมการบริหาร

(3) คณะกรรมการตรวจสอบ

1. ร.ศ.สริตา บุนนาค ประธานกรรมการตรวจสอบ

2. นายมนตรี ฐิรโฆไท กรรมการตรวจสอบ

3. นางเยาวณี เครือองอาจนุกูล กรรมการตรวจสอบ

(4) ผู้บริหาร

1. นายสมศักดิ์ อมรรัตนชัยกุล กรรมการผู้จัดการใหญ่ และ CEO.

2. นายสมชาย อมรรัตนชัยกุล กรรมการผู้จัดการ(สาขากล้วยน้ำไท)

  3. นายยงยุทธ ภู่วชิรานนท์ ผู้ช่วยกรรมการผู้จัดการ (สมุทรสาคร)

  4. นายสมศักดิ์ สถิตธำมรงค์ ผู้ช่วยกรรมการผู้จัดการ (สมุทรสาคร)

  5. นายเอกราช พรรณสังข์ ผู้ช่วยกรรมการผู้จัดการบริษัท เอเชี่ยน

  อะไลอันซ์ อินเตอร์เนชั่นแนล จำกัด

6. นายวัลลภ ล้อมลิ้ม ผู้ช่วยกรรมการผู้จัดการใหญ่ สายอาหารสัตว์น้ำ

7. นายสัมพันธ์ ศรีจักรโคตร์ ผู้ช่วยกรรมการผู้จัดการใหญ่ สายสำนักงานใหญ่

  และเลขานุการบริษัท

ข้อมูลผู้บริหาร เปิดเผยข้อมูลไว้ใน เอกสารแนบ 1

(3) การกำกับดูแลกิจการ

ก. นโยบายการกำกับดูแลกิจการของบริษัทฯ

คณะกรรมการของบริษัท ห้องเย็นเอเชี่ยนซีฟู้ด จำกัด (มหาชน) คำนึงถึงภาระหน้าที่
ความรับผิดชอบที่มีต่อผลประโยชน์สูงสุดของผู้ถือหุ้น รวมถึงผลกระทบที่มีต่อสังคม ประเทศชาติ
ตลอดจนผู้มีผลประโยชน์ร่วมด้วย (Stakeholders) เช่น พนักงาน ลูกค้า และเจ้าหนี้
จึงได้กำหนดนโยบายสำหรับการกำกับดูแลกิจการของบริษัท เพื่อให้ กรรมการ ผู้บริหาร
พนักงานของบริษัทยึดถือปฏิบัติ โดยเคร่งครัด ทั้งนี้
เพื่อให้เกิดความโปร่งใสและมีความยุติธรรมต่อผู้มีส่วนได้เสียด้วย
โดยกำหนดนโยบายการกับดูแลกิจการที่สำคัญไว้ 6 ข้อดังนี้

1. สิทธิและความเท่าเทียมกันของผู้ถือหุ้น

 2. สิทธิของผู้มีส่วนได้เสียกลุ่มต่าง ๆ

3. คณะกรรมการของบริษัท

4. การเปิดเผยข้อมูลและความโปร่งใส

5. การควบคุมและบริหารความเสี่ยง

6.  จริยธรรมธุรกิจ

ข. รายงานการปฏิบัติตามหลักการกำกับดูแลกิจการที่ดี

1. นโยบายการกำกับดูแลกิจการที่ดี

บริษัทฯ ได้จัดทำนโยบายเกี่ยวกับการกำกับดูแลกิจการไว้ 6 ข้อหลักดังกล่าวแล้วในหัวข้อ
“นโยบายการกำกับดูแลกิจการของบริษัทฯ” โดยบริษัทฯ
ได้ดำเนินการตามนโยบายการกำกับดูแลกิจการในข้อที่ 1 ถึง 4 แล้ว
และกำลังดำเนินการตามนโยบายการกำกับดูแลกิจการข้อที่ 5 และ 6 ต่อไป

2. ผู้ถือหุ้น

บริษัทฯมีนโยบายให้ความสำคัญต่อประโยชน์สูงสุดของผู้ถือหุ้น
และมีการปฏิบัติแก่ผู้ถือหุ้นทุกรายอย่างเท่าเทียมกัน
รับฟังความคิดเห็นและคำแนะนำจากผู้ถือหุ้นทุกท่าน ละเว้นการกระทำใด ๆ
ที่เป็นการจำกัดโอกาสในการรับรู้สารสนเทศของบริษัทและการเข้าประชุมของผู้ถือหุ้น
นอกจากนี้บริษัทฯได้ให้ความสำคัญในการเปิดเผยข้อมูลข่าวสารที่ถูกต้อง ครบถ้วน ทันเวลา
ผ่านระบบสารสนเทศของตลาดหลักทรัพย์ฯ

3. สิทธิของผู้มีส่วนได้เสียกลุ่มต่าง ๆ

บริษัทฯได้ดำเนินงานโดยคำนึงถึงสิทธิ ความเป็นธรรม ของผู้ถือหุ้น พนักงาน ลูกค้า
และผู้เกี่ยวข้องกับบริษัท เพื่อให้เกิดความโปร่งใส และมีการปฏิบัติด้วยดีต่อผู้มีส่วนได้เสียกลุ่มต่างๆ
ดังกล่าวอย่างสม่ำเสมอ เช่น การเปิดเผยข้อมูลธุรกรรมที่สำคัญและขออนุมัติผู้ถือหุ้น
การให้ค่าจ้างที่เป็นธรรมแก่พนักงาน การส่งสินค้าตามข้อกำหนดคุณภาพและกำหนดเวลาส่งมอบ
รวมทั้งการช่วยเหลือสังคมและองค์กรสาธารณกุศล เป็นต้น

4. การประชุมผู้ถือหุ้น

บริษัทฯได้ปฏิบัติตามข้อกำหนดของกฎหมาย ข้อกำหนดของตลาดหลักทรัพย์
และข้อกำหนดของกลต.อย่างครบถ้วน
รวมทั้งบริษัทฯได้จัดสรรเวลาอย่างเพียงพอในการลงทะเบียนผู้ถือหุ้น
และเปิดโอกาสให้ผู้ถือหุ้นซักถาม หรือแสดงความเห็น ใดๆ ก่อนการลงคะแนนเสียงอนุมัติวาระต่างๆ

5. ภาวะผู้นำและวิสัยทัศน์

บริษัทฯ มีการกำหนดอำนาจหน้าที่ และความรับผิดชอบของคณะกรรมการบริษัท
และฝ่ายจัดการไว้อย่างชัดเจน
รวมทั้งคณะกรรมการบริษัทฯมีการมอบหมายให้คณะกรรมการบริหารติดตามผลการปฏิบัติงานของฝ่ายจัดการเป็นประจำทุกเดือน
และมีการประชุมแผนการดำเนินงานของบริษัทฯและบริษัทย่อยร่วมกันทุกเดือน
เพื่อกำหนดแนวทางการดำเนินธุรกิจให้สอดคล้องกัน

6. ความขัดแย้งทางผลประโยชน์

บริษัทฯมีการปรับปรุงระบบงานที่เกี่ยวข้องกับการซื้อ-ขายให้มีความโปร่งใส
โดยมีการกำหนดราคากลางซื้อวัตถุดิบ การเปรียบเทียบราคาซื้อก่อนการอนุมัติซื้อ
การประมูลขายเศษวัตถุดิบ และสินทรัพย์ถาวรที่เลิกใช้
โดยมีฝ่ายตรวจสอบภายในดำเนินการสอบทานระบบการควบคุมอย่างสม่ำเสมอ เป็นต้น

นอกจากนี้บริษัทยังกำหนดนโยบายห้ามมิให้ผู้บริหารของบริษัท
นำข้อมูลภายในบริษัทไปใช้เพื่อประโยชน์ของตนเอง และพวกพ้อง
รวมทั้งมีการจำกัดผู้ใช้ข้อมูลทางการเงิน
เพื่อป้องกันข้อมูลทางการเงินรั่วไหลก่อนเผยแพร่ทางระบบสารสนเทศของตลาดหลักทรัพย์ฯ

7. จริยธรรมธุรกิจ

บริษัทฯพยายามสร้างจิตสำนึกที่ดีของผู้บริหาร โดยให้บริหารงานอย่างโปร่งใส ซื่อสัตย์ ยุติธรรม
และ ไม่เอาเปรียบผู้อื่น เพื่อให้มีการปฏิบัติต่อกันด้วยดี ด้วยเหตุ ด้วยผล อย่างสม่ำเสมอ

8. การถ่วงดุลของกรรมการที่ไม่เป็นผู้บริหาร

คณะกรรมการของบริษัทมีจำนวน 9 ท่าน ประกอบด้วยกรรมการที่เป็นฝ่ายบริหารจัดการ6 ท่าน
และกรรมการที่ไม่ได้เป็นผู้บริหารจำนวน 3 ท่าน
โดยกรรมการดังกล่าวมีหน้าที่ดูแลการดำเนินงานของบริษัทให้เป็นไปอย่างโปร่งใส
และเป็นธรรมต่อผู้ถือหุ้น และผู้มีส่วนได้เสียกลุ่มต่างๆ

9. การรวมหรือแยกตำแหน่งของประธานกรรมการกับกรรมการผู้จัดการ

บริษัทได้แต่งตั้งกรรมการบริษัทดำรงตำแหน่งประธานกรรมการบริษัท
และกรรมการผู้จัดการเป็นคนละท่านกัน ทำให้อำนาจการจัดการไม่รวมศูนย์อยู่ที่บุคคลใดบุคคลหนึ่ง

10. ค่าตอบแทนกรรมการ

บริษัทกำหนดค่าตอบแทนกรรมการตามผลการดำเนินงาน และหน้าที่ความรับผิดชอบ
โดยบริษัทได้ขออนุมัติจากที่ประชุมผู้ถือหุ้นแล้ว ดังนี้

1.  ค่าตอบแทนในฐานะกรรมการบริษัท ประจำปี 2551

+------------------------------------+-------------------+------------+
| คณะกรรมการบริษัท                     |                   | เบี้ยประชุม   |
|                                    |                   | (บาท)      |
+------------------------------------+-------------------+------------+
| 1. นายสมศักดิ์ อมรรัตนชัยกุล             | ประธานกรรมการบริษัท | 18,000     |
+------------------------------------+-------------------+------------+
| 2. นายสมชาย อมรรัตนชัยกุล             | กรรมการบริษัท       | 14,000     |
+------------------------------------+-------------------+------------+
| 3. นายวัลลภ ล้อมลิ้ม (แต่งตั้ง 7 ม.ค. 51) | กรรมการบริษัท       | 16,000     |
+------------------------------------+-------------------+------------+
| 4. นายเอกราช พรรณสังข์ (แต่งตั้ง 7 ม.ค. | กรรมการบริษัท       | 12,000     |
| 51)                                |                   |            |
+------------------------------------+-------------------+------------+
| 5. นายยงยุทธ ภู่วชิรานนท์ (แต่งตั้ง 28     | กรรมการบริษัท       | 16,000     |
| ธ.ค. 50)                           |                   |            |
+------------------------------------+-------------------+------------+
| 6. นายสมศักดิ์ สถิตธำมรงค์ (แต่งตั้ง 28    | กรรมการบริษัท       | 18,000     |
| ธ.ค. 50)                           |                   |            |
+------------------------------------+-------------------+------------+
| 7. ร.ศ.สริตา บุนนาค                  | ประ               | 121,000    |
|                                    | ธานกรรมการตรวจสอบ |            |
+------------------------------------+-------------------+------------+
| 8. นายมนตรี ฐิรโฆไท (แต่งตั้ง 7 ม.ค.    | กรรมการตรวจสอบ    | 100,000 -  |
| 51)                                |                   |            |
+------------------------------------+-------------------+------------+
| 9. นางจินตนา เตชะมนตรีกุล (ลาออก      | กรรมการตรวจสอบ    | 5,000      |
| 11มี.ค.51)                          |                   |            |
|                                    |                   | 64,000     |
| นางเยาวณี เครือองอาจนุกูล (แต่งตั้ง       |                   |            |
| 15พ.ค.51)                          |                   |            |
+------------------------------------+-------------------+------------+

ข. ค่าตอบแทนผู้บริหาร ในปี 2551 บริษัทจ่ายค่าตอบแทนให้ผู้บริหาร ดังนี้

+-------------+----------------------+---------------------------------+
| จำนวน (คน ) | ระดับบริหาร            | เงินเดือนและโบนัสต่อปี (บาท)         |
+-------------+----------------------+---------------------------------+
| 9           |  ผ                   | 15,111,499                      |
|             | ู้ช่วยกรรมการผู้จัดการขึ้นไป |                                 |
+-------------+----------------------+---------------------------------+

11. การประชุมคณะกรรมการบริษัท

บริษัทมีกำหนดการประชุมคณะกรรมการบริษัทโดยปกติทุก 3 เดือน
มีการกำหนดวาระการประชุมและนำส่งจดหมายนัดประชุม พร้อมทั้งเอกสารล่วงหน้าก่อนการประชุม
เพื่อให้คณะกรรมการมีข้อมูลอย่างเพียงพอและใช้เวลาพิจารณาข้อมูลได้อย่างรอบคอบ

ในปี 2551 มีการประชุมคณะกรรมการบริษัทรวม 6 ครั้ง
และการประชุมคณะกรรมการตรวจสอบรวม 5 ครั้ง โดยกรรมการแต่ละท่านมีการเข้าร่วมประชุม
สรุปได้ดังนี้

+------------------------------------+----------------+----------------+
|                                    | จำนวนค         |                |
|                                    | รั้งที่เข้าร่วมประชุม |                |
|                                    | (ครั้ง)          |                |
+------------------------------------+----------------+----------------+
| รายชื่อ                              | คณะกรรมการบริษัท | คณะ            |
|                                    |                | กรรมการตรวจสอบ |
|                                    | มีการประชุม 6    |                |
|                                    | ครั้ง            | มีการประชุม 5    |
|                                    |                | ครั้ง            |
+------------------------------------+----------------+----------------+
| 1. นายสมศักดิ์ อมรรัตนชัยกุล             | 6              | ไม่ได้เป็น        |
|                                    |                | กรรมการตรวจสอบ |
+------------------------------------+----------------+----------------+
| 2. นายสมชาย อมรรัตนชัยกุล             | 5              | ไม่ได้เป็น        |
|                                    |                | กรรมการตรวจสอบ |
+------------------------------------+----------------+----------------+
| 3. นายวัลลภ ล้อมลิ้ม (แต่งตั้ง 7 ม.ค. 51) | 5 -            | ไม่ได้เป็น        |
|                                    |                | กรรมการตรวจสอบ |
+------------------------------------+----------------+----------------+
| 4. นายเอกราช พรรณสังข์ (แต่งตั้ง 7 ม.ค. | 4 -            | ไม่ได้เป็น        |
| 51)                                |                | กรรมการตรวจสอบ |
+------------------------------------+----------------+----------------+
| 5. นายยงยุทธ ภู่วชิรานนท์ (แต่งตั้ง 28     | 5 -            | ไม่ได้เป็น        |
| ธ.ค. 50)                           |                | กรรมการตรวจสอบ |
+------------------------------------+----------------+----------------+
| 6. นายสมศักดิ์ สถิตธำมรงค์ (แต่งตั้ง 28    | 6 -            | ไม่ได้เป็น        |
| ธ.ค. 50)                           |                | กรรมการตรวจสอบ |
+------------------------------------+----------------+----------------+
| 7. นางสริตา บุนนาค                   | 6              | 5              |
+------------------------------------+----------------+----------------+
| 8. นายมนตรี ฐิรโฆไท (แต่งตั้ง 7 ม.ค.    | 5              | 5              |
| 51)                                |                |                |
+------------------------------------+----------------+----------------+
| 9. นางจินตนา เตชะมนตรีกุล (ลาออก      | 1              | 1              |
| 11มี.ค.51)                          |                |                |
|                                    | 3              | 2              |
| นางเยาวณี เครือองอาจนุกูล              |                |                |
+------------------------------------+----------------+----------------+

12. คณะอนุกรรมการ

บริษัทมีคณะกรรมการบริหารและคณะกรรมการตรวจสอบ
ช่วยกำกับดูแลการดำเนินงานของบริษัทให้เป็นไปตามแผน และกลั่นกรองงานให้คณะกรรมการบริษัท
เพื่อให้เป็นไปตามวัตถุประสงค์ที่กำหนดไว้
นอกจากนี้บริษัทได้จัดให้มีอนุกรรมการที่มาจากผู้บริหารเพื่อรับผิดชอบเรื่องสำคัญต่างๆ อาทิ
อนุกรรมการประสิทธิภาพ อนุกรรมการประมูล อนุกรรมการควบคุมสินเชื่อ เป็นต้น

13. ระบบการควบคุมและการตรวจสอบภายใน

ฝ่ายตรวจสอบภายในได้ดำเนินการวางระบบควบคุม
และแนะนำให้มีการปรับปรุงแก้ไขในหน่วยงานที่เข้าไปตรวจสอบ
เพื่อเพิ่มประสิทธิภาพในการควบคุมภายในป้องกันความเสี่ยงที่อาจก่อให้เกิดความเสียหายต่อบริษัท
และสร้างมูลค่าเพิ่มในระบบงานที่ตรวจสอบ

14. รายงานคณะกรรมการบริษัท

คณะกรรมการบริษัทได้ให้ความเห็นชอบเกี่ยวกับงบการเงินของบริษัท และบริษัทย่อย
รวมทั้งผลการดำเนินงาน และภาวะตลาดที่สำคัญในปี 2551 ตามที่ผู้สอบบัญชีรับอนุญาตรับรองแล้ว

15. ความสัมพันธ์กับผู้ลงทุน

บริษัทได้จัดทำเว็บไซต์ และเปิดเผยข้อมูลงบการเงิน รวมทั้งสารสนเทศผ่านระบบ On-line
ของSET. ให้แก่ผู้ลงทุน ซึ่งผู้ลงทุนสามารถติดต่อสื่อสารกับบริษัทฯ ได้ที่ฝ่ายบัญชี โทร.
(034)845575 และ อีเมล์ account1@asianseafoods.co.th

(4) บุคลากร

  จำนวนพนักงาน ณ 31 ธันวาคม 2551

(หน่วย : คน)

+-----------+--------+--------+--------+--------+----------+---------+
|           |  ASIAN | SURAT  | AAI    | FEED   | SRIRACHA | รวม     |
+-----------+--------+--------+--------+--------+----------+---------+
|  พนักงาน   | 3,000  | 1,777  | 930    | 100    | 490      | 6,297   |
+-----------+--------+--------+--------+--------+----------+---------+

หมายเหตุ

- คนงานโรงงาน ทำงาน 1 กะ 8 ชั่วโมง (8.00 น - 17.00 น) และอาจมีการทำล่วงเวลา
1 - 4 ชั่วโมง

ข. ผลตอบแทนของพนักงาน ปี 2551

(หน่วย : ล้านบาท)

+--------------+--------+--------+--------+--------+----------+-------+
|              |  ASIAN | SURAT  | AAI    | FEED   | SRIRACHA | รวม   |
+--------------+--------+--------+--------+--------+----------+-------+
|  ผลตอบแทนรวม | 278    | 134    | 103    | 19     | 35       | 569   |
+--------------+--------+--------+--------+--------+----------+-------+

ASIAN คือ บริษัท ห้องเย็นเอเชี่ยนซีฟู้ด จำกัด (มหาชน) SURAT คือ บริษัท ห้องเย็นเอเชี่ยนซีฟู้ด
(สุราษฎร์ธานี) จำกัด

AAI คือ บริษัท เอเชี่ยน อะไลอันซ์ อินเตอร์เนชั่นแนล จำกัด

FEED คือ บริษัท เอเชี่ยน ฟีด จำกัด

SRIRACHA คือ บริษัท ห้องเย็นเอเชี่ยนซีฟู้ด (ศรีราชา) จำกัด